Deg tezrawt-agi nessexdem adiwenni azgen usrid, acku anaw-agi (ṣṣenf-agi) n udiwenni d win i ssexdamen aṭas deg unnar n tesnalest d tussna n umdan. D allal n tarrayt i yesɛan azal d ameqqran imi yettak aṭas n tlelli i yimsulɣa akken ad aɣ-d-ssawḍen isalan icudden ɣer usentel n tezrawt-nteɣ.Deg udiwenni-agi, nefka-as i ucennay-agiisteqsiyen i dnhegga yakan,s wacu nessaweḍ ad d-negmer isalan yerzan ama d tudert-is (temẓi-s, leqraya-as d zzwaǧ-is …) ama d amecwar i d-yuwi deg ccna . Deg udiwenni-agi, nefka daɣen i yimsulɣa kra n yisteqsiyen, iwakken ur ttefɣen ara seg usentel-nteɣ, neḍfer abrid-a acku akka inezmer ad d-nejmeɛ aṭas n yisalan ɣef tudert n Bussaɛd Yaḥyawi d umecwar-is deg ccna. Isteqsiyen i nettak i yimsulɣa ttaken-asen tagnit i wakken ad d-meslayen s lebɣi.